Public procurement notice: Contract Notice
Published: 2022-10-07
Buyer: Rigspolitiet
Country: DK
Contract type: Services
Procedure: Negotiated procedure
CPV classification: 30200000 | 30233310 | 38520000 | 48000000 | 72000000
Estimated value: 150000000 DKK
Submission deadline: 2022-11-14
Award criteria: The most economic tender

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Nærværende udbud omfatter anskaffelse af en standard biometriløsning, herunder implementering af nationale tilpasninger, udvikling, integrationer, support, vedligehold og videreudvikling af en samlet løsning bestående af software og udstyr, der skal understøtte, at dansk politi kan identificere personer ved hjælp af biometri. Løsningen er anvendelig i efterforskningen, men også i retsprocessen, beredskabet, på udlændingeområdet m.m.
Identifikationssektionen i Nationalt Kriminalteknisk Center (herefter benævnt NKC), varetager det nuværende Centrale Fingeraftryksregister i dansk politi. Det nuværende Centrale Fingeraftryksregister er en standardløsning, der er blevet tilpasset dansk politis specifikke nationale behov, hvilket blandt andet omfatter styring og administration af data, forretningsregler, processer og brugeradgange mv.
I dag indeholder den nuværende løsning omkring 500.000 personaftryk (finger-/hånd og/eller fodaftryk, der er optaget fra en person under kontrollerede forhold). Løsningen indeholder derudover ca. 50.000 sporsager, der indeholder ca. 250.000 sporaftryk (finger-/hånd- og/eller fodaftryk, der er sikret fra overflader, effekter og lignende i forbindelse med politiets efterforskning af kriminelle handlinger eller i forbindelse med efterforskning af eksempelvis katastrofer).
Løsningen består i dag af flere komponenter: Livescan-stationer (software og hardware) til optagelse af finger- og håndaftryk, flere registre (personaftryk og sporaftryk) samt funktionalitet til kodning, matchning og sammenligning af aftryk. Derudover er der opgaver som styres og kontrolleres i faste workflows, og som er underlagt forretningsregler og med reference til politiets sagsinformation.
Dansk politi har livescan-stationer opsat i de forskellige politikredse i Danmark, Grønland og Færøerne. Langt de fleste personaftryk optages ved anvendelse af livescan-stationer. Søgning af personaftryk for identitet foregår delvist automatisk, hvorfor der stilles høje krav til kvalitet i optagelsen, kvalitetsfeedback, datavalidering og brugervenlighed.
Løsningen skal understøtte, at det ved hjælp af biometri, er muligt at fastlægge en persons identitet, ved at søge denne op mod nationale og internationale datakilder. Det er i den forbindelse afgørende, at løsningen kan give et hurtigt svar tilbage til den, der har optaget biometrien. Alle kredsbrugere har derfor i dag mulighed for 24/7 at tilgå resultaterne af søgninger af personaftryk, via en brugergrænseflade på dansk politis net, samt kan generere og hente kriminaltekniske erklæringer.
I arbejdet med sporaftryk, anvendes der blind verification via anonymiserede digitale godkendelsespakker, samt kendte analyse-metodikker så som: ACE-V (Analysis, Comparison, Evaluation and Verification) og: GYRO (Green Yellow Red and Orange). Disse anvendes til at udvælge og vægte observeret information.
Person- og sporaftryk søges og registreres i internationale registre: Eurodac, VIS, SIS, Prüm og Interpol samt fra 2022 i det kommende nye EU-system EES. Løsningen skal således sikre efterlevelse af såvel nationale som internationale krav.
Dansk politi har et stort fokus på, at effektivisere og tænke innovativt i forbindelse med fingeraftryksrelateret politiarbejde, så der sikres en hurtig sagsbehandling.
I Identifikationssektionen arbejdes der derfor i dag udelukkende digitalt, og langt størstedelen af alle workflows håndteres enten i løsningen, eller ved andre systemer. Dansk politi har således, med undtagelse af enkelte manuelle ind-scanninger af personaftryk, ingen analoge processer.
For at understøtte den effektive sagsbehandling, er det i relation til de nævnte workflows, i dag muligt at åbne applikationen(løsningen) flere gange i løsningen, og dermed arbejde flere steder i løsningen på en gang, således at opgaver kan løses i sammenhæng og på tværs af forskellig funktionalitet.
Det er væsentligt at opgavestyringen kan foregå i løsningen, da avancerede søgninger og sammenligninger mellem aftryk, udføres og kvalitetssikres af daktyloskopiteknikere med udgangspunkt i en politiefterforskning og en anmodning fra en politikreds eller en ekstern samarbejdspartner. Dertil er de enkelte sager, der behandles i løsningen, ofte en blanding af søgninger mod datakilder og sammenligninger mellem spor og konkrete personer. Sagerne udvikler sig ofte løbende i det der tilkommer nye spor og/eller personer på en sag. Derfor er det også afgørende, at løsningen kan understøtte forretningen i den dynamiske sagsbehandling. Dette understøttes bl.a. i dag, hvor det er muligt at redigere i kodningen af et sporaftryk undervejs i søgeprocessen, sådan at løsningen løbende tilpasser søgeresultatet i takt med at daktyloskopiteknikere ændrer/justerer kodningen.
På baggrund af dette har Identifikationssektionen kunne nedbringe svartiderne, bl.a. ved at eliminere de historiske back logs, som mange kriminaltekniske laboratorier har.
Dansk politi søger derfor en innovativ løsning samt samarbejdspartner, der ønsker at indgå i den fortsatte udvikling på biometrirelateret politiarbejde. Et par eksempler herpå kunne være, at indgå samarbejde om træning/videreudvikling af udbyderens algoritme, eller afdække mulighederne for udviklingen af en Likelihood ratio, der i ENFSI-regi (European Network for Forensic Institutes) bliver arbejdet på.

Eligibility requirements: Ansøger skal vedlægge følgende dokumentation for økonomiske nøgletal i sin anmodning: 1) Erklæring om ansøgers samlede omsætning i de seneste tre disponible regnskabsår. 2) Erklæring om ansøgers egenkapital i de seneste tre disponible regnskabsår. Tallene i nr. 1 og 2 bedes angivet i samme valuta som i regnskabet. Rigspolitiet vil omregne tallene til DKK ud fra kursen på ansøgningsfristen, jf. punkt IV.3.4. Erklæring om ansøgers samlede omsætning i de tre seneste disponible regnskabsår, afhængig af hvornår virksomheden blev etableret eller startede sin virksomhed, hvis tallene for denne omsætning foreligger. Ved en sammenslutning af virksomheder (f.eks. et konsortium) skal oplysningerne afgives for hver af de deltagende virksomheder i sammenslutningen. Baserer ansøger sig på andre enheders økonomiske og finansielle formåen (f.eks. et moder-/søsterselskab eller en underleverandør), skal oplysningerne ligeledes afgives for disse enheder. Erklæring om ansøgers egenkapital i de tre seneste disponible regnskabsår, afhængig af hvornår virksomheden blev etableret, hvis tallene for egenkapital foreligger. Ved en sammenslutning af virksomheder (f.eks. et konsortium) skal oplysningerne afgives for hver af de deltagende virksomheder i sammenslutningen. Baserer ansøger sig på andre enheders økonomiske og finansielle formåen (f.eks. et moder-, søsterselskab eller en underleverandør), skal oplysningerne ligeledes afgives for disse enheder. Det af Rigspolitiet udarbejdede ansøgningsskema kan anvendes til brug for afgivelse af de efterspurgte oplysninger, jf. nærmere punkt Vl.3. Oplysninger og formaliteter, som er nødvendige for at vurdere, om kravene er opfyldt: 1) Ansøger skal have en omsætning på mindst DKK 100.000.000 i hvert af de seneste tre disponible regnskabsår. Beregning af omsætning: Såfremt ansøger baserer sig på andre enheders formåen, beregnes omsætningen som ansøgerens og disse andre enheders samlede omsætning i hvert af de tre seneste disponible regnskabsår. Ved en sammenslutning af virksomheder (f.eks. konsortier) beregnes omsætningen som deltagernes samlede omsætning i hvert af de tre seneste disponible regnskabsår. 2) Ansøger skal have en egenkapital på mindst DKK 50.000.000 i hvert af de seneste tre disponible regnskabsår. Såfremt ansøger baserer sig på andre enheders formåen, opgøres egenkapitalen som ansøgerens og disse andre enheders samlede egenkapital i det seneste disponible regnskabsår. Ved en sammenslutning af virksomheder (f.eks. et konsortium) opgøres egenkapitalen som deltagernes samlede egenkapital i de seneste tre disponible regnskabsår.
Følgende dokumentation skal indgå i anmodningen: En liste over de betydeligste sammenlignelige ydelser der er beskrevet i punkt II.1.5) som ansøger har udført i løbet af de sidste 5 år inden ansøgningsfristen, afhængigt af hvornår ansøger blev etableret eller startede sin virksomhed. Kun referencer, der vedrører ydelser, som er udført på ansøgningstidspunktet, vil blive tillagt betydning ved vurdering af, hvilke ansøgere der har dokumenteret de mest relevante leverancer. Hvis der er tale om en igangværende opgave, er det således alene den del af ydelserne, der allerede er udført på ansøgningstidspunktet, som vil indgå i vurderingen af referencen. Ordregiver ser gerne, at beskrivelsen af referencen indeholder følgende oplysninger: - En beskrivelse af den udførte leverance, herunder en angivelse af om leverancen vedrører levering af en sammenlignelig biometrisk løsning, der kan håndtere al funktionalitet der relaterer sig til registrering, lagring, analyse, og sammenligninger af person- og sporaftryk. Hertil hvorvidt der er foretaget specifikke tilpasninger til politimyndigheden, samt om der er sket migrering af data fra eksisterende løsning. - En beskrivelse af om leverancen vedrører support og vedligehold, herunder hvilke elementer af support og vedligehold der er leveret. - En beskrivelse af hvorvidt den udførte leverance omfatter videreudvikling af en biometrisk løsning i samarbejde med kunden. - En beskrivelse af integrationer til nationale og internationale systemer - En beskrivelse af, hvilke dele af leverancen (referencen), der ligner de ydelser, der er beskrevet i punkt II.1.5), - Ansøgers deltagelse/rolle(r) i udførelsen af leverancen, - Størrelsen/mængden/omfanget og værdien af leverancen, samt - Dato for leverancen samt navn på kunden (modtager). Ved angivelse af dato for leverancen bedes ansøger angive datoen for leverancens påbegyndelse og afslutning. Er dette ikke muligt, f.eks. fordi opgaverne er udført løbende i henhold til en rammeaftale, bedes ansøger i beskrivelsen af leverancen angive, hvordan datoen er angivet. Bemærk, at hvis den pågældende leverance er udført/udføres løbende (f.eks. i henhold til en uafsluttet kontrakt/rammeaftale), er det kun den del af ydelserne, der er udført inden for de seneste fem (5) år, der indgår i vurderingen af leverancen. Hvis en del af ydelserne ikke er udført inden for de seneste fem (5) år eller inden ansøgningsfristen, vil denne del således ikke indgå i vurderingen af leverancen. Det er derfor vigtigt, at ansøger tydeligt angiver, hvilken del (fx i forhold til indhold, størrelse, værdi, mængde, omfang osv.) af en løbende leverance, der er udført inden for de seneste fem (5) år og inden ansøgningsfristen. Der kan maksimalt angives 3 referencer (leverancer), uanset om ansøger er en enkelt virksomhed, om ansøger baserer sig på andre enheders tekniske formåen, eller om der er tale om en sammenslutning af virksomheder (f.eks. et konsortium). Såfremt der angives mere end 3 referencer, vil der alene blive lagt vægt på de 3 senest udførte referencer. Referencer her ud over vil der blive set bort fra. Såfremt det ikke kan afgøres, hvilke referencer, der er de senest udførte 3 referencer, vil referencerne blive udvalgt ved lodtrækning. Baserer ansøger sig på andre enheders faglige erfaringer vedrørende udførelsen af konkrete dele af ydelserne, som kontrakten omfatter, jf. punkt II.1.5), skal de konkrete dele af ydelserne under kontrakten udføres af den enhed, som ansøger baserer sig på.

Award value: 150000000